**טיוטת תקנות התכנון והבניה (מכוני בקרה, תנאי כשירות והכשרה נוספים של בקר מורשה בטיחות אש), התשע"ח-2018**

|  |  |  |  |
| --- | --- | --- | --- |
|  |  | בתוקף סמכותי לפי סעיף 158כב(א) לחוק התכנון והבניה, התשכ"ה-1965[[1]](#footnote-1) (להלן - החוק) אני מתקין תקנות אלה: | |
| הגדרות |  | בתקנות אלו - | |
|  |  | "בקר מורשה בטיחות אש" – בקר במכון בקרה כמשמעותו בסעיף 158יט(ב) לחוק, שהוא בקר מורשה לפי סעיף 158כא(א)(3) לחוק; | |
|  |  | "פנקס האדריכלים או המהדנסים" - כהגדרתו בחוק המהנדסים והאדריכלים, התשי"ח-1958[[2]](#footnote-2); | |
|  |  | "רשות הכבאות" - הרשות הארצית לכבאות והצלה; | |
|  |  | "שנה" – תקופה מאחד בינואר של שנה פלונית עד שלושים ואחד בדצמבר של אותה שנה, לפי הלוח הגריגוריאני. | |
| הכשרה ותנאי כשירות נוספים |  | ההכשרה ותנאי הכשירות הנוספים שבהם נדרש לעמוד בקר מורשה בטיחות אש הם: | |
|  | 1. הוא אדריכל רשום, מהנדס אזרחי רשום, מהנדס בטיחות רשום או מהנדס בטיחות אש רשום; | |
|  |  | 1. הוא בעל ניסיון מקצועי של חמש שנים לפחות החל ממועד רישומו בפנקס האדריכלים או המהנדסים, בתחום תכנון הבנייה, רישוי הבנייה, או פיקוח על הבנייה; | |
|  |  | 1. הוא סיים בהצלחה הכשרה של רשות הכבאות לבקר מורשה בטיחות אש, בהתאם לסוגה ולתנאיה, אשר תכלול, בין השאר הכשרה עיונית בנושאים: הוראות הדין, סמכויות בקר מורשה בטיחות אש, עקרונות התכנון של תכנית בטיחות אש, וכן סיורי שטח, תרגול מעשי ובחינות; | |
|  |  | 1. הוא סיים בהצלחה הליך חניכה של רשות הכבאות, שבו במסגרת עבודתו במכון בקרה, ביצע תחת פיקוח רשות הכבאות בקרת תכן או ביצוע של עשר הבקשות הראשונות להיתר או ביצוע עבודה לפחות, ולא יותר מעשרים בקשות כאמור לפי קביעת רשות הכבאות, טרם שהעביר התייחסותו להן לפי סעיף 158כג לחוק. ואולם בתקופה זו, ובכפוף להוראות כל דין, יראו אותו כבקר מורשה בטיחות אש לפי החוק; | |
|  |  | 1. הוא עמד בדרישות שמירת הכשירות כמפורט בתקנות אלה ובידו אישור כשירות שנתי מטעם רשות הכבאות לפי סוג הכשרתו המעיד על כך; | |
| שמירת כשירות מקצועית | 3. | 1. לצורך שמירה על כשירות מקצועית, יעמוד בהצלחה בקר מורשה בטיחות אש מדי שנה, החל מתחילת השנה הראשונה שלאחר סיום הכשרתו, בשני ימי שמירת כשירות מקצועית שתערוך רשות הכבאות. | |
|  |  | 1. בקר מורשה בטיחות אש שאינו עומד בתנאי שמירת הכשירות כאמור בפסקת משנה (א), לא ישמש כבקר מורשה עד שיסיים בהצלחה הליך חזרה לכשירות כמפורט להלן: | |
|  |  | 1. | אם טרם חלפה שנה מהמועד בו פג תוקפו של אישור הכשירות השנתי – הוא השלים השתתפות בימי הכשירות כמפורט בפסקת משנה (א); |
|  |  | 2. | אם חלפה שנה מהמועד בו פג תוקפו של אישור הכשירות השנתי - הוא סיים בהצלחה הכשרה נוספת לפי תקנה 2(ג); |
| תחילה ותחולה | 4. | תחילתן של תקנות אלה ביום פרסומן, ואולם בהתייחס לבקר מורשה בטיחות אש שסיים בהצלחה הכשרת בקרים מורשים בטיחות אש של רשות הכבאות טרם כניסת התקנות לתוקף, יראו לעניין תקנה 3(א) את מועד סיום ההכשרה כיום 31 דצמבר 2018. | |

\_\_\_\_\_\_\_\_ התשע"ח \_\_\_\_\_\_\_\_\_\_\_

( \_\_\_\_\_\_\_\_\_\_ 2018)  **גלעד ארדן  
 השר לביטחון הפנים**

**דברי הסבר**

**תיקון 101 לחוק התכנון והבנייה, התשכ"ה-1965 (להלן: "החוק"), כולל בין היתר, הוראות בדבר הקמת מכוני בקרה לבקרת תכן הבנייה וביצוע הבנייה. בהתאם לחוק, במסגרת מכוני הבקרה יועברו הסמכויות של הגורמים השונים שהוקנו להם בחוק סמכויות לעניין הוצאת היתרים ופיקוח, ובכלל האמור לרשות הכבאות, לבקרים מורשים במכוני הבקרה שירכזו סמכויות אלה.**

מטרת תקנות אלו היא לקבוע את תנאי הכשירות וההכשרה הנוספים הנדרשים מבקרים אשר יהיו רשאים לשמש כבקרים מורשים לבטיחות אש במכוני בקרה.

**תקנות אלו יותקנו מכוח סעיף 158כב(א) לחוק, כפי שתוקן בתיקון מס' 122 המסמיך את השר הממונה על הגורם המאשר, לקבוע תנאי כשירות נוספים לבקר מורשה, בנוסף לדרישות שקבע שר האוצר מכוח סעיף 158כ(א) לחוק.**

תקנה 1: הגדרות ופרשנות

**התקנות מבקשות להבהיר כי "בקר מורשה בטיחות אש" הוא בקר במכון בקרה כמשמעותו בסעיף 158יט לחוק, על כל הדרישות והתנאים הכרוכים בכך, אשר הוא גם בקר מורשה לפי סעיף 158כא(א)(3) לחוק.**

**תקנה 2: תנאי כשירות**

התקנה מבקשת לקבוע את תנאי הכשירות וההכשרה הנוספים המצטברים הנדרשים מבקר מורשה בתחום בטיחות אש, מעבר לתנאי הכשירות שנקבעו בחוק או לפיו.

תנאי הכשירות הנוספים נדרשים נוכח חשיבות נושא בטיחות האש, מורכבות הנושא והמקצועיות הרבה הנדרשת מבקר מורשה בטיחות אש.

בהתאמה, מוצע לקבוע כי בתפקיד בקר מורשה בטיחות אש יוכל לשמש רק מי שהוא:

* אדריכל רשום (ובכלל האמור אדריכל רשוי), מהנדס אזרחי רשום, מהנדס בטיחות רשום או מהנדס בטיחות אש רשום, וזאת בכפוף להוראת סעיף 158כ(ב) לחוק לפיה סמכות הבקר תהיה תקפה רק לעניין אותו סוג של פעולות שהוא מוסמך לגביהן לפי חוק המהנדסים והאדריכלים.
* בעל ניסיון מקצועי של חמש שנים בתחום התכנון, הרישוי או הפיקוח על הבנייה.
* סיים בהצלחה את הכשרת רשות הכבאות לבקרים מורשים בטיחות אש לפי סוגה ותנאיה. מוצע לקבוע כי בין תכני ההכשרה יכללו הכשרה עיונית בהוראות הדין, סמכויות הבקר המורשה, עקרונות התכנון של תכנית בטיחות אש, וכן סיורי שטח, תרגול מעשי ובחינות. מובהר בתקנה כי בקר יהיה כשיר לשמש כבקר מורשה בטיחות אש רק לגבי סוגי הבניינים לגביהם עמד בהצלחה בהכשרתו. באפשרות רשות הכבאות לקבוע את עלות ההשתתפות בהכשרה ובימי שמירת הכשירות.
* הוא סיים בהצלחה הליך חניכה של רשות הכבאות במסגרתו, בחן בהצלחה תחת פיקוח רשות הכבאות לפחות עשר תכניות במסגרת בקשה להיתר, ואומנם אם לא עמד בהצלחה תינתן לו האפשרות להמשיך בהליך החניכה בכמות של עד 10 תכניות נוספות, ובסך הכל לא יותר מעשרים תכניות, טרם שהעביר התייחסותו להן;
* הוא עומד בדרישות לשמירת כשירותו המקצועית.

תקנה 3: שמירת כשירות מקצועית

רשות הכבאות נערכת לכך שבתחילת כל שנה לועזית תינתן תעודה לבקרים המורשים המעידה על שמירת הכשירות.

תקנה 3 מבקשת לקבוע את החובה להשתתף במינימום של שני ימי שמירת כשירות מקצועית שתערוך רשות הכבאות, לצורך קבלת תעודת כאמור.

חובת ההשתתפות בימי שמירת הכשירות תחול החל מהשנה הקלנדארית שלאחר סיום ההכשרה. כלומר, אם הבקר המורשה סיים בהצלחה הכשרתו בשנת 2017, במהלך שנת 2018 יהיה עליו להשתתף בשני ימי שמירת כשירות לצורך קבלת תעודת כשירות בתחילת שנת 2019.

עוד מוצע להסדיר את הליך החזרה לכשירות בנסיבות בהן בקר מורשה בטיחות אש לא עמד בתנאי הכשירות התקופתיים כאמור, ואת הנדרש ממנו על-מנת לקבל בנסיבות אלה את אישור הכשירות השנתי הנדרש. מובהר כי מי שפג תוקף אישור הכשירות השנתי שלו, אינו מורשה להפעיל סמכויות בקר מורשה בטיחות אש.

בהתאם למוצע, אם טרם חלפה שנה מהמועד בו פג תוקפו של אישור הכשירות השנתי, רשאי הבקר לשוב לכשירות על-ידי השלמת ימי הכשירות אותם החסיר.

אך אם חלפה תקופה זו, כלומר חלפו שנתיים בהם לא השלים הבקר המורשה את תנאי הכשירות, היינו השנה בה היה עליו להשתתף בימי הכשירות וכן השנה הנוספת אשר ניתנה להשלמתם, יידרש הבקר המורשה לשוב ולעמוד בהצלחה בהכשרה נוספת לפי תקנה 2(ג).

תקנה 4: תחילה ותחולה

כיוון שכבר בוצעו הכשרות בקרים מורשים בטיחות אש של רשות הכבאות טרם כניסת התקנות לתוקף במסגרת ההערכות לתחילת פעולת מכוני הבקרה, מוצע לקבוע בתקנה 4 כי לעניין בקרים מורשים אשר השלימו הכשרתם טרם כניסת התקנות לתוקף, יראו לעניין שמירת הכשירות את מועד סיום הכשרתם כאילו חל בסוף שנת 2018, ובהתאמה ידרשו להשתתף בימי שמירת הכשירות המקצועית החל משנת 2019 ואילך.

1. ס"ח 467, התשכ"ה. [↑](#footnote-ref-1)
2. ס"ח 250, התשי"ח. [↑](#footnote-ref-2)